תקנות האגודות השיתופיות (שיוך דירות בקיבוץ מתחדש)

{{ח:התחלה}}
{{ח:כותרת|תקנות האגודות השיתופיות (שיוך דירות בקיבוץ מתחדש), התשס״ו–2005}}

{{ח:פתיח-התחלה}}
{{ח:תיבה|ק״ת תשס״ו, 195|תקנות האגודות השיתופיות (שיוך דירות בקיבוץ מתחדש)|https://olaw.org.il/takanot/takanot-6445.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת האגודות השיתופיות#סעיף 65|סעיף 65}} {{ח:חיצוני|פקודת האגודות השיתופיות|לפקודת האגודות השיתופיות}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”דמי עזיבה“ – סכומים המגיעים לחבר היוצא או מוצא מהקיבוץ לפי {{ח:חיצוני|תקנות האגודות השיתופיות (חברות)|תקנות האגודות השיתופיות (חברות), התשל״ג–1973}};
{{ח:ת|סוג=הגדרה}} ”הרחבה קהילתית“ – המקרקעין המכונים ”בניה למגורים“ בהחלטה 3959 של מועצת מקרקעי ישראל וכל מקרקעין שייעודם זהה בהחלטה האמורה או בהחלטה אחרת שתבוא במקומה;
{{ח:ת|סוג=הגדרה}} ”חבר“ – חבר קיבוץ;
{{ח:ת|סוג=הגדרה}} ”מחיר שוק“ – מחיר שבין קונה מרצון למוכר מרצון;
{{ח:ת|סוג=הגדרה}} ”קיבוץ“ – קיבוץ שסווג כ”קיבוץ מתחדש“, בהתאם {{ח:חיצוני|תקנות האגודות השיתופיות (סוגי האגודות)|לתקנות האגודות השיתופיות (סוגי האגודות), התשנ״ו–1995}};
{{ח:ת|סוג=הגדרה}} ”שיוך דירות“ – הסבת זכויות הקיבוץ בבתי המגורים שבקיבוץ לחברים;
{{ח:ת|סוג=הגדרה}} ”תקנון“ – תקנות הקיבוץ.

{{ח:סעיף|2|שיוך דירות בהתאם לתקנות או לתקנון}}
{{ח:ת}} שיוך דירות ייעשה לפי תקנות אלה, זולת אם נקבע אחרת בתקנון, ובלבד שקיבוץ לא יתנה על {{ח:פנימי|סעיף 5|תקנה 5}} אלא אם כן הראה לרשם מקורות כספיים לשביעות רצון הרשם; והכל, ככל שהתקנות והתקנון אינם סותרים את החלטות מועצת מקרקעי ישראל.

{{ח:סעיף|3|שיוך דירות על בסיס שוויוני}}
{{ח:ת}} שיוך דירות בקיבוץ יתבצע על פי קריטריונים שוויוניים, תוך התחשבות בוותק החבר, והכל כפי שייקבע בתקנון.

{{ח:סעיף|4|המועד הקובע לזכאות}}
{{ח:ת}} הזכאים לשיוך דירות הם החברים במועד קבלת ההחלטה על שיוך הדירות באסיפה הכללית, או לאחריו.

{{ח:סעיף|5|שיוך דירות כנגד דמי עזיבה}}
{{ח:ת}} הקיבוץ ישייך דירות לחבריו על חשבון דמי העזיבה המגיעים לחבר, בהתאם להסדרים שיקבע הקיבוץ בתקנונו ובהתאם לדין כפי שיהיה מזמן לזמן.

{{ח:סעיף|6|הגבלת סחירות הדירה}}
{{ח:ת}} קיבוץ רשאי לשייך דירות לחבריו, אם נקבעה בתקנונו אחת מאלה:
{{ח:תת|(1)}} הוראה ולפיה דירה ששויכה לחבר ניתנת להעברה, לאחר השיוך, רק לקיבוץ או לחבר הקיבוץ או למי שאושר לחברות בקיבוץ (להלן – הגבלת סחירות לחבר בלבד);
{{ח:תת|(2)}} הוראה ולפיה דירה ששויכה לחבר ניתנת להעברה, לאחר השיוך, לקיבוץ, לחבר הקיבוץ, למי שאושר לחברות בקיבוץ או למי שהקיבוץ אישר כחבר באגודה להתיישבות קהילתית שהקיבוץ פעל להקמתה, כאמור {{ח:פנימי|סעיף 8|בתקנה 8}} (להלן – הגבלת סחירות לחבר באגודה להתיישבות קהילתית).

{{ח:סעיף|7|קציבת תקופת המועמדות}}
{{ח:ת}} קיבוץ שבתקנונו נכללה הוראה בדבר הגבלת הדירה לחבר בלבד, יקצוב בתקנונו את פרק הזמן המרבי לתקופת המועמדות להתקבל לחברות בקיבוץ.

{{ח:סעיף|8|הקמת אגודה להתיישבות קהילתית}}
{{ח:ת}} קיבוץ שבתקנונו נכללה הוראה בדבר הגבלת סחירות לחבר באגודה להתיישבות קהילתית, יפעל להקמתה של אגודה להתיישבות קהילתית כהגדרתה {{ח:חיצוני|תקנות האגודות השיתופיות (סוגי אגודות)|בתקנות האגודות השיתופיות (סוגי אגודות), התשנ״ו–1995}} (להלן – האגודה להתיישבות קהילתית), אם לא הוקמה קודם לכן.

{{ח:סעיף|9|זכויותיהם וחובותיהם של הקיבוץ והחבר בהליך סחירות הדירה}}
{{ח:ת}} חבר ששויכה לו דירה, העוזב קיבוץ, יחולו לגביו הוראות אלה:
{{ח:תת|(1)}} לקיבוץ או למי שהוא קבע, תהיה זכות קדימה לרכוש את הדירה במחיר השוק;
{{ח:תת|(2)}} לא הודיע הקיבוץ על רצונו לממש את זכותו לפי פסקה (1) בתוך שלושה חודשים מיום שהודיע החבר לקיבוץ על רצונו לעזוב את הקיבוץ, יהא החבר רשאי למכור את הדירה לחבר בקיבוץ;
{{ח:תת|(3)}} לא מצא החבר רוכש שהוא חבר קיבוץ בתוך שלושה חודשים נוספים, יוכל החבר למכור את הדירה לחבר אגודה להתיישבות קהילתית, אם הוקמה בידי הקיבוץ;
{{ח:תת|(4)}} לא מכר החבר את דירתו כאמור בפסקאות (1) עד (3), ירכוש הקיבוץ, לבקשת החבר, את הדירה ששויכה, תמורת דמי העזיבה המגיעים לחבר, במועד המכירה, במקרים מיוחדים ובאישור הרשם.

{{ח:סעיף|10|שלילת הסיווג כתוצאה משינוי בשיעורי בעלי הזכויות}}
{{ח:ת}} קיבוץ שבעלי זכויות החכירה בלמעלה ממחצית הדירות שבו, למעט בדירות שבהרחבה הקהילתית, אינם חברי הקיבוץ, לא יוכל להיות מסווג כקיבוץ מתחדש.

{{ח:סעיף|11|השכרה ורשות למגורים}}
{{ח:ת}} קיבוץ רשאי לקבוע בתקנונו או בהחלטת האסיפה הכללית כי חבר ששויכה לו דירה זכאי, בכפוף לכל דין, להשכירה או לתת לאדם אחר, שאינו בן זוגו או ילדו, רשות להתגורר בה, רק אם קיבל מראש את אישור הקיבוץ לזהות השוכר או מקבל הרשות.

{{ח:סעיף|12|שיעבוד}}
{{ח:ת}} חבר ששויכה לו דירה, הניתנת לשעבוד על פי דין, רשאי, בכפוף לכל דין, לשעבד את זכויותיו בה, ובלבד שבהסכם השעבוד תיכלל הוראה ולפיה מימוש השעבוד ייעשה בהתאם להוראות תקנות אלה ולהוראות התקנון.

{{ח:סעיף|13|תחולת התקנות על העברות נוספות של הדירה}}
{{ח:ת}} הקיבוץ רשאי לכלול בהסדריו עם האגודה להתיישבות קהילתית הוראות לענין תחולתן של התקנות על חבר באגודה להתיישבות קהילתית, שרכש את הזכויות בדירה בהתאם לתקנות אלה ועל מי שחבר האגודה להתיישבות קהילתית העביר לו את הזכויות בדירה.

{{ח:סעיף|14|תחולה על יורש, כונס נכסים ונאמן}}
{{ח:ת}} תקנות אלה יחולו על יורש, כונס נכסים ונאמן בפשיטת רגל, כאילו היו החבר בעל הזכויות בדירה, לענין הזכות למכור את הדירה בלבד, זולת אם היורש או הרוכש מאת הכונס או הנאמן מבקש להתקבל כחבר האגודה השיתופית הרלוונטית לכל דבר וענין.

{{ח:סעיף|15|תחילה}}
{{ח:ת}} תחילתן של תקנות אלה שלושים ימים מיום פרסומן.

{{ח:חתימות|י״ט בחשון התשס״ו (21 בנובמבר 2005)}}
* '''אהוד אולמרט'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]